id sv ms ms eo id id ms id id en id ms sv fr en ms ms id ms id id ms id id en id ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms fi pl ms nl id id pl id id id id id id ms id id id ms id id id id id id id id ms id ms id id ms ja id id ms ms id id id en id id hy hy hy ms id id id id id en id id jv ms id id it es id id en id ms ms ms ms ms ms
Tip Menjadikan Anak Perempuan Lebih Berkeyakinan - Hello Doktor
Bulan Kesedaran Kanser Payudara Sedunia
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
What are your concerns?
Tanya Doktor Secara Percuma
Jadi yang terawal untuk berkongsi pandangan anda kepada Hello Doktor
Ayuh jadi yang pertama untuk memberi komen!
Sertai Kami atau Log Masuk untuk menghantar komen
Tip Menjadikan Anak Perempuan Lebih Berkeyakinan
Ditulis oleh Asyikin Md Isa Disemak pada 4 minggu lalu
Disemak secara perubatan oleh Dr. Aisyah Syahira Abdul Hamid
Berbanding kanak-kanak lelaki, kanak-kanak perempuan seperti memulakan kehidupan mereka dengan lebih berkeyakinan apabila mereka dapat bercakap dengan lebih awal, bersosial dengan lebih baik dan menunjukkan prestasi memberangsangkan di sekolah.
Namun, kemudian, apabila mula menjejakkan kaki ke alam sekolah menengah, semua tekanan sosial, rasa ingin dipunyai dalam kelompok rakan-rakan (sense of belonging) malah harapan daripada keluarga dalam bidang akademik, keinginan berpenampilan menarik, membuatkan mereka cenderung rasa ketinggalan dan tidak berkeyakinan.
Sebagai ibu bapa, apa yang patut anda lakukan untuk mengembalikan keyakinan buat anak perempuan anda untuk melangkah ke alam dewasa?
Galakkan anak perempuan anda untuk menyatakan hasrat dan keinginan kepada individu lebih dewasa dan berpegang teguh pendiriannya di hadapan rakan-rakan. Jika terdapat kanak-kanak lain yang mengejek atau mengganggunya, didiklah dia bagaimana untuk bersikap tegas dalam kesantunan menyatakan pendirian seperti “Saya rasa saya tidak suka dengan cara anda.”
Apabila anak anda berjaya memperoleh sesuatu contohnya mendapat tempat terbaik dalam kelasnya, jangan lokek untuk berikan pujian. Elakkan pujian yang terlalu umum dan biasa didengari seperti “Kerja yang baik”, sebaliknya, cuba masukkan sedikit elemen ‘personal’ supaya dia rasa lebih dihargai dan diraikan. Contoh, katakanlah “Awak memiliki ingatan yang hebat, sayang. Tidak sia-sia ibu teman awak buat matematik setiap malam”
Anak yang pintar semestinya mengetahui kenyataan bahawa dia tidak dilahirkan sebagai bintang atau primadona. Oleh itu berikan pujian yang bersesuaian dengan anak gadis di usianya. Jadilah ibu bapa yang jujur kerana kejujuran itu, apabila besar kelak, akan menjadi salah satu kualiti terbaiknya yang diwarisi daripada kedua ibubapanya.
Jelaskan kepada anak anda bahawa bukan semua individu mempunyai persamaan dengan dia. Seandainya, jika dia tidak terpilih untuk bermain dalam sesebuah pasukan atau mewakili sekolah, tanamkan di dalam dirinya dengan kata-kata semangat seperti, “Tak mengapalah, mungkin bukan kali ini, tapi jangan putus asa kerana, jika awak percaya awak layak menyertai pasukan, maka ambillah peluang ini untuk terus berlatih dan jadi yang terbaik, bukan untuk ibu atau pasukan, tetapi untuk buktikan pada diri awak.” Katakan juga, ia bukanlah satu masalah besar atau satu penghinaan jika tidak terpilih, mungkin ada peluang untuk sertai aktiviti lain selepas ini.
Selain itu, jika ada antara kawan-kawannya yang mengatakan mereka tidak mahu berkawan dengan anak anda, terangkan kepadanya, mereka mungkin berada dalam keadaan emosi yang tidak baik. Jangan ambil hati, bukan semua masalah datang dari dirinya.
Jika anak anda berdepan masalah dalam kehidupan sehariannya, sama ada berkaitan kerja sekolah atau kerja-kerja membantu anda di rumah, jangan terus beri bantuan kepadanya. Sebaliknya, dorong dia untuk mencuba dengan pelbagai cara. Berikan dia masa untuk meneroka kebolehan dan potensi diri.
Pada masa kini, terdapat pelbagai sukan yang sesuai untuk disertai oleh kanak-kanak perempuan, seperti sukan renang, gimnastik atau mungkin seni mempertahankan diri. Libatkan anak anda dengan sukan yang diminatinya. Dia boleh mencuba beberapa jenis sukan dan memilih sukan yang paling digemarinya. Paling penting, aktiviti sukan berpasukan bukannya bererti kemenangan semata-mata, sebaliknya galakkan dia memahami erti persahabatan, perjuangan dan kerjasama yang kuat dengan rakan-rakannya. Tidak mengapa jika kalah, namun mereka sudah berusaha sebagai satu pasukan yang hebat.
Jangan membuat andaian tentang kebolehan dan kelemahan anak anda. Elakkan sikap sterotaip dengan menganggap kanak-kanak perempuan hanya sesuai dalam bidang sastera. Berikan dia peluang untuk membuat pilihan. Sebaik sahaja dia menyedari kelebihan dirinya, bantu untuk meningkatkan kebolehan diri dan memperbaiki kelemahannya. Pastikan anak perempuan anda tidak merasa sebarang kekurangan jika dibandingkan dengan kanak-kanak lelaki, malah terapkan kepadanya, setiap daripada manusia mempunyai kelebihan dan kelemahan masing-masing.
Dedahkan kepada anak anda, figura wanita yang boleh dijadikan contoh suri-teladan sebanyak yang mungkin. Pelbagai cara untuk melakukannya. Anda boleh menggunakan program televisyen dengan watak-watak wanita ideal atau bacakan buku yang boleh memberi inspirasi kepadanya. Kadangkala, anda tidak perlu melihat terlalu jauh kerana mungkin suri-teladan yang harus dijadikan inspirasi adalah ibunya sendiri!
Guna kalkulator ini untuk mengira Indeks Jisim Badan (BMI) dan semak tahap kesihatan berat badan anda. Anda juga boleh menyemak BMI anak.
Berapa umur anda? (tahun)
Berapa ketinggian anda? (cm)
Berapakah berat badan anda? (kg)
Ikuti topik yang paling relevan dan bertukar cerita. Sertai komuniti Keibubapaan hari ini!
Ikuti topik yang paling relevan dan bertukar cerita. Sertai komuniti Keibubapaan hari ini!
Hello Health Group tidak menawarkan nasihat perubatan, diagnosis atau rawatan.
Antara Kereta MPV Atau SUV, Yang Mana Satu Sesuai Untuk Keluarga?
Jangan Lupa, Seminggu Lagi Hari Bapa Bakal Tiba! Jom Surprise Ayah Kita Dengan 10 Hadiah Ini!
Ditulis oleh Asyikin Md Isa Disemak pada 4 minggu lalu
Disemak secara perubatan oleh Dr. Aisyah Syahira Abdul Hamid
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.